**OZ ATĎ, Dukelských hrdinov 33/9, 965 01 Žiar nad Hronom, IČO 42187982,** [**obcianskezdruzenieatd@gmail.com**](mailto:obcianskezdruzenieatd@gmail.com)**, 0905 552 576**

**Milí táboroví rodičia,**

**milé táborčatá,**

dovoľte mi osloviť Vás, v mene organizátorov **Letného divadelného tábora** v **Štiavnických Baniach**. Náš tábor bude v avizovanom termíne od **15. do 25. júla 2018** v Štiavnických Baniach na **Chate ASSISI**. Lokalita je už nám známa svojou nádhernou prírodou a k dispozícii máme, ako určite viete, až 3 jazerá.

V tomto roku plánujeme v tvorivých dielňach opäť menšiu zmenu. Nové zloženie dielní budú viesť naši osvedčení lektori: ☺

* Dielňa pantomímy –  Miroslav Kasprzyk
* Dielňa súčasného tanca – Tibor Trulík a Katarína Trulíková
* Dielňa žonglovania a nového cirkusu – Filip Hajduk a Ondrej Jakubčák
* Dielňa výtvarných prác – Vanda Babjaková a Monika Brijová
* Dielňa tvorivej dramatiky – Štefan Lengyel

Vedúcimi detských skupín, ktoré sú zostavené na základe veku detí, sú skúsení táborníci – Daniela Szeghő, Naďa Bělková, Petra Gajdošová, Linda Baranová, Petra Kulichová a ako zdravotník na nás dohliadne Vladimír Králik. ☺

Tohto roku sme sa rozhodli viacej zamerať na tanečno – pohybovú zložku herectva, čo sa odrazí aj v našom záverečnom divadelnom predstavení.

**Témou celého táborového života** ale aj finálnej **divadelnej inscenácie** v tomto roku je**:**

**Aké srdce, taká reč. Aká duša, taký život**.

Deti denne absolvujú všetky dielne, okrem dňa určeného na výlet. Vzdelávanie v dielni je prispôsobené veku detí zo skupiny. Okrem toho prebieha celotáborová hra, kde deti sú vo vekovo zmiešaných družstvách.

Cieľom tábora nie je len samotný rozvoj divadelných zručností u detí, ale aj ich sociálne zručnosti, empatia a kreativita. Pridanou hodnotou**,** vďaka téme tábora, je rozvoj metaforického a morálneho vnímania u detí. Pravidelne, aj v tomto roku, vyvrcholia naše vzdelávacie a výchovné aktivity na konci tábora spoločným tanečno – pohybovým divadelným predstavením. Naším cieľom je, aby všetky deti vystupovali a cítili sa pri tom príjemne.

Zároveň v tomto roku žiadame o finančný príspevok **Fond na podporu umenia**.

Dúfame, že budeme úspešní a nebudeme musieť meniť naše táborové plány.

**Cena za skvelých 10 táborových dní je 250 €.**

V cene je zahrnutá strava 5 x za deň, zdravotnícka služba skúseným záchranárom priamo v tábore, základné úrazové poistenie, bohatý voľno-časový program a kvalitná výučba v jednotlivých dielňach. Videá a fotografie z  predošlých rokov nájdete na:

<http://festivalpan.sk/letny-tabor/media/>

Ak chcete svojmu dieťaťu pripraviť na leto skvelé zážitky uprostred veselej a skúsenej partie divadelníkov a krásnej prírody, **tak vyplňte priloženú prihlášku a zašlite do 31. mája 2018 na adresu:**

[obcianskezdruzenieatd@gmail.com](mailto:obcianskezdruzenieatd@gmail.com)

alebo

Natália Novotná

OZ ATĎ

Dukelských hrdinov 33/9

965 01 Žiar nad Hronom

**Súčasne** do rovnakého termínu uhraďte **zálohu 100 €** na účet OZ ATĎ (bankovým prevodom, nie vkladom)

– číslo účtu:  **SK04 0200 0000 0027 1457 7855**

- ako **variabilný symbol** uveďte **rodné číslo** dieťaťa

- do správy pre prijímateľa uveďte meno dieťaťa

**Bez zaplatenia zálohy nebude prihláška akceptovaná !!!**

Po skúsenostiach z predchádzajúcich ročníkov sme stanovili maximálny počet účastníkov na 65 detí. Pri vyššom počte prihlášok sa bude zohľadňovať termín podania prihlášky a zaplatenia zálohy.

Ďalšie informácie získate na <http://festivalpan.sk/letny-tabor/> alebo pri sledovaní našej facebookuvej skupiny **Letný divadelný tábor** <https://www.facebook.com/Letn%C3%BD-divadeln%C3%BD-t%C3%A1bor-147112841968048/> .

V prípade akýchkoľvek otázok nás neváhajte kontaktovať – mailom na vyššie uvedenú adresu, či telefonicky na čísle 0905 552 576.

S pozdravom a želaním skvelého leta

Mgr. Natália Novotná

hlavná vedúca tábora

predseda 0Z ATĎ

**PRIHLÁŠKA**

**LETNÝ DIVADELNÝ TÁBOR**

**ŠTIAVNICKÉ BANE**

**15. júl – 25. júl 2018**

|  |  |  |  |
| --- | --- | --- | --- |
| **Meno a priezvisko dieťaťa** | **Rod. číslo dieťaťa** | **ČOP dieťaťa ak je držiteľ** | **Adresa trvalého pobytu dieťaťa / Korešpondenčná adresa** |
|  |  |  |  |
| **Mená rodičov** | | **Telefonický a mailový kontakt na rodičov** | |
|  | |  | |
| **Obľúbené jedlo na raňajky** | | **Obľúbené jedlá na obed** | |
|  | |  | |

**Svojím podpisom potvrdzujem, že súhlasím s účasťou môjho dieťaťa.**

**V...........................................................................................................................................**

**Dňa.......................................................................................................................................**

**Podpis rodiča: .....................................................................................................................**